Bernt Magnus Kinck

Bernt Magnus Kinck (født 1827 på Toten, død 1890 på Hamar) var kjøpmann, banksjef og ordfører i Hamar.

Han tok handelsborgerskap i Hamar i 1852, og opprettet manufakturforretning og vinhandel i Strandgata. Han ble senere banksjef, først for Oplandske Creditbank og senere for Christiania Bank og Kreditkasse i Hamar. Han eide flere bygårder i byen, samt gården Møistad i Vang. I 1854 var han med å stifte Hamar Handelsforening, og han var også aktiv i fremme av idretten i byen. Han var byens ordfører i flere perioder, 1855, 1857, 1868 og 1876, tidvis innvalgt på liberale lister, og innehadde også flere andre kommunale tillitsverv.

Han fikk senere Kincks gate på Hamar oppkalt etter seg.

Ordførere i Hamar
Personer fra Hamar kommune